**Zápisnica z riadneho zasadnutia**

**Obecného zastupiteľstva v Hrachovišti dňa 14.12.2022**

Prítomní: podľa prezenčnej listiny

Za overovateľov boli určení: p. Pavol Václavek

p. Róbert Arbet

Zapisovateľka: Mária Korcová

**PROGRAM:**

**1.** Otvorenie zasadnutia obecného zastupiteľstva

starosta obce

**2.** Určenie zapisovateľa a overovateľov zápisnice

starosta obce

**3.** Kontrola uznesení

predkladá starosta obce

**4.** Správa o hospodárení obce Hrachovište k 30.09.2022

**5**. VZN o miestnych daniach a poplatkoch za tuhý komunálny odpad - Návrh

**6.** Stanovisko kontrolóra obce k návrhu zmien rozpočtu k 31.12.2022

**7.** Návrh zmien rozpočtu k 31.12.2022

**8**. Účtovná závierka – Lesy obce Hrachovište – Plešivec s.r.o.

**9**. Zloženie sľubu poslanca OZ

**10**. Kúpna zmluva – Návrh

**11.** Zmluva o prenájme kancelárskych priestorov – HZ

**12**. Plán zasadnutí obecného zastupiteľstva na rok 2023

**13.** Rôzne

**14.** Diskusia

**15**. Záver

1.,2. Zasadnutie OZ otvoril starosta obce p. JUDr. Kolník. Konštatoval, že je prítomná nadpolovičná väčšina poslancov a obecné zastupiteľstvo je uznášanie schopné

Za overovateľov boli určení: p. Pavol Václavek a p. Róbert Arbet

**Uznesenie č. 35/2022**

OZ v Hrachovišti predložený program zasadnutia

* **schvaľuje**

Hlasovanie : za 6 poslancov

proti 0 poslancov

zdržalo sa 0 poslancov

3) Kontrola uznesení

Kontrola uznesení zo zasadnutia OZ zo dňa 23.11.2022, uskutočnil ju starosta obce JUDr. Ivan Kolník

**Uznesenie č. 36/2022**

OZ v Hrachovišti prevedenú kontrolu uznesení

* **berie na vedomie**

Hlasovanie: za 6 poslancov

proti 0 poslancov

zdržalo sa 0 poslancov

4) Správa o hospodárení obce k 30.9.2022

Ekonómka obce predložila OZ Hrachovište Správu o hospodárení obce Hrachovište k 30.9.2022

**Uznesenie č. 37/2022**

OZ v Hrachovišti Správu o hospodárení obce k 30.9.2022

* **berie na vedomie**

Hlasovanie: za 6 poslancov

proti 0 poslancov

zdržalo sa 0 poslancov

5) VZN o miestnych daniach a poplatkoch za tuhý komunálny odpad - Návrh

Starosta obce predložil OZ Návrh VZN o miestnych daniach a poplatkoch za tuhý komunálny odpad.

**Uznesenie č. 38/2022**

Návrh VZN o miestnych daniach a poplatkoch

za tuhý komunálny odpad

* **schvaľuje**

Hlasovanie: za 6 poslancov

proti 0 poslancov

zdržalo sa 0 poslancov

6) Stanovisko kontrolóra obce k návrhu zmien rozpočtu k 31.12.2022

V stanovisku kontrolóra obce k návrhu zmien rozpočtu k 31.12.2022 kontrolór obce konštatuje, že navrhované zmeny vychádzajú z reálnych potrieb v príjmovej a výdavkovej časti rozpočtu obce. Vzhľadom na vyššie uvedené skutočnosti odporúča predložený návrh na úpravu rozpočtu obce Hrachovište k 31.12.2022 schváliť.

**Uznesenie č. 39/2022**

OZ v Hrachovišti Stanovisko kontrolóra obce k

návrhu zmien rozpočtu k 31.12.2022

* **berie na vedomie**

Hlasovanie: za 6 poslancov

proti 0 poslancov

zdržalo sa 0 poslancov

7) Návrh zmien rozpočtu k 31.12.2022

Ekonómka obce predložila OZ Návrh zmien rozpočtu k 31.12.2022 a podala správu o významných položkách rozpočtu ,v ktorých boli navrhnuté zmeny.

**Uznesenie č. 40/2022**

OZ v Hrachovišti Návrh zmien rozpočtu k 31.12.2022

* **schvaľuje**

Hlasovanie: za 6 poslancov

proti 0 poslancov

zdržalo sa 0 poslancov

8) Účtovná závierka 2021 - Lesy obce Hrachovište – Plešivec s.r.o.

**Uznesenie č. 41/2022**

OZ v Hrachovišti Účtovnú závierku 2021 Lesov obce Hrachovište – Plešivec s.r.o.

* **schvaľujú**

Hlasovanie: za 6 poslancov

proti 0 poslancov

zdržalo sa 0 poslancov

9) Zloženie sľubu poslanca OZ

Zloženie sľubu Dominika Kolníka sa neuskutočnilo, z toho dôvodu, že je práceneschopný. Sľub zloží na nasledujúcom mimoriadnom zastupiteľstve, ktoré sa uskutoční dňa 21.12. 2022.

10) Kúpna zmluva – Návrh

Po schválení zámeru predaja podľa osobitného zreteľa na riadnom OZ uznesením č. 22/2022 zo dňa 5. 10. 2022 , žiadateľ predložil návrh kúpnej zmluvy.

Predmetom zmluvy je predaj obecného pozemku podľa osobitného zreteľa.

Odôvodnenie: Uvedený pozemok tvorí časť prístupovej cesty k hrubej stavbe rodinného domu, na ktorý si žiadateľ vybavuje dodatočné stavebné povolenie. Vlastníctvo tejto prístupovej cesty je podmienkou pre vydanie stavebného povolenia.

Predávajúci je výlučným vlastníkom predávanej a prevádzanej nehnuteľnosti, vedenej Okresným úradom Nové Mesto nad Váhom, katastrálnym odborom v katastrálnom území Hrachovište na liste vlastníctva č. 1 ako **par. reg. „E“, par. číslo 3233/1, druh pozemku orná pôda o výmere 209 m2**

Kúpna cena nehnuteľnosti bola stanovená v sume 5 € / m², teda celková cena za prevádzaný pozemok o rozlohe 209 m2 je 1045 €. Kupujúci sa zaväzuje dohodnutú kúpnu cenu uhradiť do 3 dní od podpísania kúpnej zmluvy všetkými účastníkmi zmluvy na bankový účet obce.

Kúpou prechádza predmet zmluvy do výlučného vlastníctva žiadateľa v podiele 1/1.

**Uznesenie č. 42/2022**

OZ v Hrachovišti Návrh kúpnej zmluvy predložený žiadateľom

**- schvaľuje**

Hlasovanie: za 6 poslancov

proti 0 poslancov

zdržalo sa 0 poslancov

11) Zmluva o nájme nebytových priestorov – HZ

OZ bol predĺžený návrh na predĺženie zmluvy o nájme nebytových priestorov hasičskej zbrojnice pre firmu APPIAS, spol. s r. o. a KIPPER, spol. s r. o. Aktuálna zmluva o nájme nebytových priestorov zaniká 31.12.2022.

**Uznesenie č. 43/2022**

OZ v Hrachovišti návrh na predĺženie zmluvy na prenájom kancelárskych priestorov hasičskej zbrojnice

* **neschvaľuje**

Hlasovanie: za 0 poslancov

proti 6 poslancov

zdržalo sa 0 poslancov

OZ stanovilo lehotu do 31. 3. 2023 na odovzdanie nebytových priestorov HZ obci.

12) Plán zasadnutí obecného zastupiteľstva na rok 2023

Ekonómka obce predložila OZ Návrh plánu zasadnutí obecného zastupiteľstva na rok 2023

**Uznesenie č. 44/2022**

OZ v Hrachovišti Plán zasadnutí OZ na rok 2023

**- schvaľuje**

Hlasovanie: za 6 poslancov

proti 0 poslancov

zdržalo sa 0 poslancov

13) Rôzne

13a) Pani poslankyňa Anna Tomisová, navrhla starostovi obce, aby zvýšil bezpečnosť detí hrajúcich sa na detskom ihrisku Lipka jedným z nasledovných spôsobov:

oplotenie ihriska, umiestnenie spomaľovača na miestnu komunikáciu pred detským ihriskom, alebo umiestnenie značky upozorňujúce na detské ihrisko.

OZ sa akceptovalo návrh pani poslankyne a rozhodlo sa využiť tretiu možnosť a umiestniť pred detské ihrisko značku upozorňujúcu na detské ihrisko.

Starosta obce sa bude realizáciou tejto možnosti zaoberať.

13b) Pani poslankyňa Anna Tomisová a pán poslanec Róbert Arbet mali dotaz, či by na obecnú stránku a obecný facebook nemohli byť umiestňované informácie pre občanov, ktoré sú hlásené v miestnom rozhlase. Napríklad o plánovanom výpadku elektrickej energie a pod.

Zamestnanci obce Hrachovište zverejňujú všetky hlásenia na obecnom facebooku , okrem tých, o ktorých nevieme dopredu a o pár desiatok minút sú neaktuálne (napr. príde predavač sliepok, dá si vyhlásiť reláciu a o 15 minút odchádza) Na obecnej stránke sa zverejňujú všetky oznamy, ktoré sú pre občanov z dlhodobejšieho hľadiska prínosné, neohlásené situácie ako poruchy dodávky elektrickej energie a podobne obec nevie dopredu a nemôže na nich upozorniť občanov skôr, ako sa o nich dozvie, takéto sú hlásené miestnych rozhlasom.

V pravidelnom a dôslednom informovaní občanov budú zamestnanci obce pokračovať.

14) Diskusia

15) Záver